เป็นเมนครั้งล่าสุด 22-23 เดือนตุลาคม วันนี้ 14 พฤศจิกา เมนออกมานิดหน่อย ไม่มีอาการปวดท้องเมน แบบนี้อาจจะเป็นเลือดล้างหน้าเด็กรึเปล่าครับ
สวัสดีค่ะ หากประจำเดือนเริ่มมาวันที่ 22 ต.ค. แล้ววันที่ 14 พ.ย.ได้มีเลือดออกมา อาจเป็น- เลือดประจำเดือน เนื่องจากมีระยะห่างจากรอบประจำเดือนก่อนที่ 23 วัน ก็ถือว่าเป็นระยะห่างระหว่างรอบประจำเดือนที่ปกติดี และหากมีเลือดออกมานาน 2-7 วัน และมีปริมาณเยอะพอสมควร ก็อาจเป็นประจำเดือนได้- เลือดล้างหน้าเด็ก หากเลือดเกิดหลังจากมีเพศสัมพันธ์ไปแล้วประมาณ 6-12 วัน และเลือดที่ออกมีปริมาณเพียงเล็กน้อยและออกเพียงแค่ 1-2 วัน ก็อาจเป็นเลือดล้างหน้าเด็กได้- จากผลข้างเคียงของการใช้ยาฮอร์โมนต่างๆ เช่น ยาคุมกำเนิด สมุนไพร อาหารเสริมต่างๆ เป็นต้น- มีการติดเชื้อในช่องคลอด หรือมีมดลูกอักเสบแต่มักมีตกขาวที่ผิดปกติและปวดท้องน้อยร่วมด้วยแนะนำให้ลองสังเกตเลือดที่ออก หากหลังจากนี้ออกนาน 2-7 วัน ก็น่าจะเป็นเลือดประจำเดือน แต่หากออกเพียงวันเดียวแล้วหายไป อาจเป็นเลือดล้างหน้าเด็กก็ได้ แต่หากมีเลือดออกแบบกะปริดกะปรอยมาอีกเรื่อยๆ ไปอีกหลายวันหรือหลายสัปดาห์ หรือมีตกขาวที่ผิดปกติ หรือมีปวดท้องน้อยต่อเนื่อง ก็ควรไปพบสูติ-นรีแพทย์เพื่อตรวจหาสาเหตุค่ะ